b'\n_START_ARTICLE_\nLibertad Lamarque\n_START_SECTION_\nKarijera\n_START_PARAGRAPH_\nPo\xc4\x8dela je baviti se glumom sa 7 godina. Obitelj joj je 1922. odselila u Buenos Aires. Ondje se zaposlila u kazali\xc5\xa1tu. Nekoliko godina poslije je snimila svoj prvi LP sa tangom koji je postigao veliki uspjeh. 1930. je snimila film Adi\xc3\xb3s, Argentina i  1933. prvi argentinski zvu\xc4\x8dni film \xc2\xa1Tango!. Glas Libertad Lamarque je bio lagani sopran sa vokalnim rasponom od otprilike srednjeg C (C4) do "visokog A" (A5). Bila je prva pjeva\xc4\x8dica u Argentini \xc4\x8diji je glas zabilje\xc5\xbeen na zvu\xc4\x8dnom filmu. U mladosti su ju uspore\xc4\x91ivali sa kanadskom glumicom Normom Shearer. Snimala je filmove pod redateljskom palicom poznatih redatelja kao \xc5\xa1to su Luis C\xc3\xa9sar Amadori, Luis Saslavsky, Alberto de Zaval\xc3\xada, Mario Soffici i Carlos Borcosque, a glumila je sa poznatim glumcima svog vremena kao \xc5\xa1to su Flor\xc3\xa9n Delbene, Arturo de C\xc3\xb3rdova, Jorge Negrete, Pedro Vargas, Pedro Infante i Santiago Arrieta._NEWLINE_Njena slava je pre\xc5\xa1la argentinske granice. \xc5\xa0irila se preko cijele Latinske Amerike. Lamarque je postala poznata kao La Novia de Am\xc3\xa9rica ("Ameri\xc4\x8dka Slatkica"). Do svoje smrti 2000. godine se pojavila u 66 filmova. Od toga je 21 snimila u Argentini, 45 u Meksiku i jednog u \xc5\xa0panjolskoj. Glumila je i u 6 televizijskih sapunica. Snimila je preko 800 pjesama i glumila je u bezbroj kazali\xc5\xa1nih predstava. Sje\xc4\x87anje na nju \xc5\xbeivi do dana\xc5\xa1njeg dana u svim ameri\xc4\x8dkim zemljama \xc5\xa1panjolskog govornog podru\xc4\x8dja. _NEWLINE_Godine 1940. je u Zagrebu dobila nagradu za najbolju inozemnu glumicu za film Puerta Cerrada._NEWLINE_Legenda tvrdi da je Lamarque napustila Argentinu jer ju je na crnu listu stavila argentinska prva dama Eva Per\xc3\xb3n. Marysa Navarro i Nicholas Frasier, tvrde da to nije vjerojatno , nego da je Lamarque odselila u Meksiko jer je meksi\xc4\x8dka kinematografija imala bolje uvjete 1940-ih i \xe2\x80\x9950-ih nego argentinska. Budu\xc4\x87i da je Lamarque \xc4\x8desto putovala u Argentinu i nazad u Meksiko za vrijeme dok je Eva Per\xc3\xb3n bila na vlasti i poslije, to pobija legendu o stavljanju na crnu listu._NEWLINE_Sama Lamarque je poricala neke doga\xc4\x91aje iz legenda koje se raspredaju o njoj, posebice o onima po kojima je o\xc5\xa1amarila Evu Peron na snimateljskoj postavi filma La cabalgata del circo (1945.). U njenom \xc5\xbeivotopisu iz 1986. je glatko porekla sva naga\xc4\x91anja, objasniv\xc5\xa1i da je bila pogo\xc4\x91ena manjkom discipline od strane Eve Peron za vrijeme snimanja filma. "Uvijek je kasnila" \xe2\x80\x94napisala je Lamarque. "Svi smo ju morali \xc4\x8dekati satima, odjeveni u neudobne kostime, a ponekad se zbivalo da se ona ne bi uop\xc4\x87e pojavila." Lamarque koja je bila zvijezda u tom filmu se ogor\xc4\x8deno \xc5\xbealila direktoru, no bezuspje\xc5\xa1no. "Eva je \xc4\x8dinila jer je molila i \xc5\xa1armirala svakoga, uklju\xc4\x8duju\xc4\x87i i direktora." Nakon \xc5\xa1to se svr\xc5\xa1ilo sa snimanjem filma, Lamarque je i\xc5\xa1la na turneju. Ponudilo joj se ulogu u "Gran Casinu" u Meksiku. Dogovorila se s producentima tako da nije tra\xc5\xbeila da joj se plati za njen rad, a u zamjenu je zatra\xc5\xbeila prava filmske distribucije u Argentini, Urugvaju i Paragvaju._NEWLINE_Vrativ\xc5\xa1i se u Buenos Aires, nije mogla na\xc4\x87i ni jednu dvoranu u kojoj bi se prikazao njeni film. Primijetila je da ju biv\xc5\xa1i prijatelji sada izbjegavaju i da ju ignoriraju tiskovni mediji. Dotad se Evita Peron u\xc4\x8dvrstila u Ru\xc5\xbei\xc4\x8dastoj ku\xc4\x87i, argentinskoj predsjedni\xc4\x8dkoj pala\xc4\x8di. Netko je "povjerljivo" rekao Lamarque da je zabrana do\xc5\xa1la odandje. Lamarque i njen suprug su njihov slu\xc4\x8daj izlo\xc5\xbeili izravno Evi Peron koja je primila pritu\xc5\xbebe i porekla bilo kakvu uklju\xc4\x8denost u to._NEWLINE_Unato\xc4\x8d svemu tome je vrijeme prolazilo, a Lamarqine filmove se nije prikazivalo niti su se njene plo\xc4\x8de svirale na radiju, niti se njeno lice pojavljivalo na naslovnicama ikojeg \xc4\x8dasopisa. Tada je ova pjeva\xc4\x8dica i glumica odlu\xc4\x8dila se preseliti u Meksiko i izbjegavati posje\xc4\x87ivati vlastitu zemlju osim za posjete obitelji koji nisu bili \xc4\x8desti. Lamarque nikad nije progonio re\xc5\xbeim Eve Per\xc3\xb3n, niti joj je prijetio, ali jednostavno "nije postojala". Dok su Per\xc3\xb3ni bili na vlasti u Argentini, nikad vi\xc5\xa1e nije radila u Argentini, a ni njenim Argentincima nitko nikad nije slu\xc5\xbebeno rekao kako je Lamarque zna\xc4\x8dajna u latinskoameri\xc4\x8dkom show businessu.'